text: Politiet: 52-årig svømmer druknede
  22 august 2013 kl. 05.25
  Den 52-årige Anne Kristine Madsen, fra Thyregod, der i søndags blev fundet død i vandet efter fjordsvømning, druknede. Det skriver Vejle Amts Folkeblad.
  Det viser resultatet af obduktionsrapporten.
  - Dødsårsagen anslås at være drukning, siger vicepolitiinspektør Carsten Thostrup og afviser dermed, at kvinden døde af et hjertestop eller lignende.
  Obduktionsrapporten har ikke kunnet give en forklaring på, hvorfor kvinden druknede, og politiet er derfor ikke færdige med efterforskningen i sagen.
  - Vi arbejder videre med sagen og undersøger hele vejen rundt. Vi mangler stadig at få afhørt nogle vidner, siger Carsten Thostrup
  